আমার পলিমাটির শিশু-কিশোর বন্ধুরা, তোমরা জান আমাদের দেশটা নদীমাতৃক দেশ। এটি দক্ষিণ এশিয়ার অন্তর্গত। শত শত নদীর মাধ্যমে বয়ে আসা নরম পলিমাটি জমে জমে এ দেশটির অধিকাংশ এলাকা তৈরি হয়েছে। ছোট বড় মিলিয়ে অর্থাৎ শাখা-প্রশাখাসহ আটশটির মত নদ-নদী শরীর পানিতে ভরাট করে চব্বিশ হাজার একশত চল্লিশ কিলোমিটার জায়গা দখল করে বাংলাদেশের মধ্য দিয়ে প্রবাহিত রয়েছে বলে বলা হচ্ছে। এসব নদীর মধ্যে তোমরা অনেকেই জান যমুনা, মেঘনা, পদ্মা, কর্ণফুলী, গোমতি ও শীতলক্ষ্যা সবচেয়ে বড় নদী। তবে সবচেয়ে প্রশস্ত নদী যুমনা; খরস্রোতা নদী কর্ণফুলী; দীর্ঘতম নদী সুরমা আর দীর্ঘতম নদের নাম ব্রহ্মপুত্র।